АҞӘА, лаҵара 21 – Sputnik. Аԥсны акоронавирустә инфекциаҟынтәи 488-ҩык алаҵа ҟарҵахьеит, абри атәы аанацҳауеит ареспублика агәабзиарахьчара аминистрра.
Алаҵа "Спутник V" Аԥсны ауаа ирыларҵо иалагеит лаҵара 12 рзы.
|Аполиклиника №1||214-ҩык|
|Аполиклиника №3 (Синоп)||60-ҩык|
|Аҟәатәи ақалақьтә хәышәтәырҭа||82-ҩык|
|Ареспубликатә хәышәтәырҭа||20-ҩык|
|Гәдоуҭатәи ахәышәтәырҭа||14-ҩык|
|Гагратәи ахәышәтәырҭа||38-ҩык|
|Очамчыратәи ахәышәтәырҭа||15-ҩык|
|
|
Аҟәатәи абыргцәеи-аинвалидцәеи рыҩны-интернат
|15-ҩык|
|
|
Асанитар-епидемиологиатә маҵзура
|30-ҩык|
6500 доза алаҵа "Спутник V" Аԥсныҟа иааргеит мшаԥы 30 рзы. Аполиклиника №3 аҟны адагьы алаҵа ҟарҵоит аполиклиника №1 аҟны. Алаҵа ҩ-етапкны иҟарҵоит, 21 мшы рыбжьаҵаны.
Акоронавирус аҟынтәи алаҵа ҟауҵаразы аԥсуа тәылауаҩшәҟә умазароуп, Аҟәа ауааԥсыра аҭыԥантәи аҭаҩра рымазароуп. Алаҵа ҟарҵаанӡа атерапевт апациент ишоура гәеиҭоит, игәабзиара зеиԥшроу еиликаауеит.
АҞӘА, рашәара 13 – Sputnik, Бадри Есиава. Аҟәа ақалақь Ешба имҩаҿы игылоу уаанӡатәи акондитертә фабрика ахыбраҿы абылра ҟалеит. Раԥхьа амца ркит хыхьтәи аихагылақәа, ахыбгьы амҽханакит.
Аҭыԥ аҟны амцарцәара иаҿуп Аԥсны АҶА амцарцәаратә гәыԥқәа.
Алҩақ жәпа ажәҩанахь акыр ихалеит, ахыбра зегьы амҽханакит. Хара имгакәа амца ҵаҟатәи аихагылақәа рахьгьы ииасит, адәахьы икылсуа иалагеит.
Аԥша ахьасуаз иахҟьаны ааигәа игыла аԥсаҵлагьы амца акит, аха амцарцәаҩцәа уи ирласны арцәара рылшеит.
Ахыбра амцакра зыхҟьаз макьана еилкаам, ауааԥсыра рахьтә ааха зауз ҳәа аӡәгьы иӡбахә ҳәам.
Иҳаҩсыз ашықәс жьҭаарамза анҵәамҭазы Очамчыра араион Тамшь ақыҭан аргылара иалагеит атуристтә аобиект. Мышқәак раԥхьа уи аусура хацнаркит. Аԥсны Мрагыларатәи ахәҭа иахьаҵанакуа ари раԥхьатәи ҭыԥхеит атуристцәа рыԥсшьара аиҿкааразы.
Инеиҵыху аиҿцәажәара шәазыӡырҩыр шәылшоит аудиофаил аҿы.
Иара убас шәаԥхьар ҟалоит: